દિલ્હી-એનસીઆર જ નહીં, દેશના બીજા શહેરોમાં પણ હવાની સ્થિતિ સારી નથી. આઇઆઇટીઆર તરફથી બુધવારે પ્રકાશિત પોસ્ટ મોન્સુન રિપોર્ટ મુજબ લખનઉમાં ઇન્દિરાનગર, આલમબાગ અને ચારબાગ વિસ્તારોમાં રહેનારા લોકો સૌથી વધુ દૂષિત હવામાં શ્વાસ લે છે. આઇઆઇટીઆરની ટીમે સપ્ટેમ્બર-ઑક્ટોબર મહિનામાં સમગ્ર શહેરના નવ સ્ટેશન પર હવામાં હાજર પ્રદૂષક તત્વોનું મૂલ્યાંકન કર્યું હતું. આ દરમિયાન પીએમ-10 અને પીએમ-2.5 મુજબ રહેવાસી વિસ્તારોમાં સૌથી વધુ પ્રદૂષિત હવા ઇન્દિરાનગરમાં મળી આવી હતી. ગત વર્ષે પણ ઇન્દિરાનગર સૌથી વધુ પ્રદૂષિત રહેવાસી સ્થળ હતું. વ્યવસાયિક વિસ્તારોમાં પીએમ 10 મુજબ આલમબાગ અને પીએમ 2.5 મુજબ ચારબાગની હવા સૌથી વધુ પ્રદૂષિત છે.